b'\n_START_ARTICLE_\nAubrit\n_START_PARAGRAPH_\nAubrit ali enstatitni ahondrit je vrsta meteorita iz skupine ahondritov._NEWLINE__NEWLINE_Imenujejo se po meteoritu z imenom Aubre, ki je padel na Zemljo leta 1836 v bli\xc5\xbeini Nyonsa v Franciji. Sestavljeni so v glavnem iz ortopiroksenega enstatita. Zaradi tega jih imenujejo tudi enstatitni ahondriti. Magmatski izvor jih lo\xc4\x8di od preprostih ahondritov, kar pomeni, da so nastali v asteroidu._NEWLINE__NEWLINE_Aubriti so svetli z rjavkasto skorjo. Ve\xc4\x8dina aubritov je bre\xc4\x8dastih tako, da izgledajo kot da imajo lunarni izvor. Sestavljeni so iz velikih belih kristalov, ki imajo malo \xc5\xbeeleza in ortopiroksen z veliko magnezija ali pa enstatit. V tej osnovi imajo manj\xc5\xa1e faze olivina, zlitine niklja in \xc5\xbeeleza ter troilita (\xc5\xbeelezov sulfid). Bre\xc4\x8da v skoraj vseh aubritih ka\xc5\xbee na dinami\xc4\x8dno zgodovino star\xc5\xa1evskega telesa. Primerjava spektrov aubritov in asteroidne dru\xc5\xbeine Nisa (asteroidi tipa E), ka\xc5\xbee na veliko podobnost spektrov. Med \xc4\x8dlani te dru\xc5\xbeine bi lahko bil asteroid 3103 Eger star\xc5\xa1evsko telo za aubrite.'